L 185/118
RO
Jurnalul Oficial al Uniunii Europene
12.7.2022
(7)
Ca urmare a apariției acestor focare de gripă aviară înalt patogenă, autoritățile veterinare din Canada și Statele Unite au stabilit o zonă de control de 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(8)
Canada și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-a luat pentru a preveni răspândirea suplimentară a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitar-veterinară din Uniune, este necesar să nu mai fie autorizată introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă provenită de la păsări de curte și de la vânat cu pene din zonele care fac obiectul restricțiilor stabilite de autoritățile veterinare din Canada și Statele Unite din cauza focarelor recente de gripă aviară înalt patogenă.
(9)
În plus, Canada a transmis informații actualizate privind situația epidemiologică de pe teritoriul ei în legătură cu un focar de gripă aviară înalt patogenă care afectează o unitate avicolă din provincia Nova Scotia, Canada, confirmat la 1 februarie 2022.
Canada a transmis și informații privind măsurile pe care le-a luat pentru a preveni răspândirea în continuare a bolii respective.
În particular, ca urmare a apariției respectivului focar de gripă aviară înalt patogenă, Canada a pus în aplicare o politică de depopulare totală pentru a menține sub control și a limita răspândirea bolii respective.
Canada a finalizat, de asemenea, măsurile necesare de curățare și dezinfectare în urma punerii în aplicare a politicii de depopulare totală a exploatațiilor avicole de pe teritoriul ei în care au fost constatate cazuri de infecții.
(10)
În plus, Regatul Unit a transmis informații actualizate cu privire la situația epidemiologică de pe teritoriul său în ceea ce privește șase focare de gripă aviară înalt patogenă care afectează exploatații avicole: un focar în apropierea Rosson-Wye, Hereford și South Herefordshire, Herefordshire, Anglia, Regatul Unit, care a fost confirmat la 20 ianuarie 2022; un focar în apropiere de Ashleworth, Tewkesbury, Gloucestershire, Anglia, Regatul Unit, care a fost confirmat la 28 ianuarie 2022; un focar în apropiere de Holy Island, Berwick Upon Tweed, Northumberland, Anglia, Regatul Unit, care a fost confirmat la 9 februarie 2022; un focar în apropiere de Ledbury, North Herefordshire, Herefordshire, Anglia, Regatul Unit, care a fost confirmat la 25 februarie 2022; un focar în apropiere de Beith, North Ayrshire, Scoția, Regatul Unit, care a fost confirmat la 18 martie 2022; și un focar în apropiere de Strichen, Aberdeenshire, Scoția, Regatul Unit, care a fost confirmat la 19 martie 2022.
(11)
Canada și Regatul Unit au transmis și informații privind măsurile pe care le-au luat pentru a preveni răspândirea în continuare a bolii respective.
În special, în urma acestor focare de gripă aviară înalt patogenă, Canada și Regatul Unit au pus în aplicare o politică de depopulare totală pentru a controla și a limita răspândirea bolii respective și, de asemenea, au finalizat măsurile necesare de curățare și dezinfectare în urma punerii în aplicare a politicii de depopulare totală a unităților avicole infectate de pe teritoriile lor.
(12)
Comisia a evaluat informațiile transmise de Canada și de Regatul Unit și a concluzionat că focarele de gripă aviară înalt patogenă din unitățile avicole respective au fost eliminate și că nu mai există niciun risc asociat introducerii în Uniune a produselor obținute de la păsări de curte din zonele din Canada și Regatul Unit din care introducerea în Uniune a produselor obținute de la păsări de curte a fost suspendată din cauza respectivelor focare.
(13)
Așadar, este necesar ca anexele V și XIV la Regulamentul de punere în aplicare (UE) 2021/404 să fie modificate pentru a se ține seama de situația epidemiologică actuală în ceea ce privește gripa aviară înalt patogenă din Canada, Regatul Unit și Statele Unite.
(14)
Având în vedere situația epidemiologică actuală din Canada și din Statele Unite în ceea ce privește gripa aviară înalt patogenă și riscul mare de introducere a acesteia în Uniune, este necesar ca modificările Regulamentului de punere în aplicare (UE) 2021/404 efectuate prin prezentul regulament să intre în vigoare în regim de urgență.